钦定古今图书集成/明伦汇编/氏族典/第496卷 > 郑三俊
## 钦定古今图书集成/明伦汇编/氏族典/第496卷 > 郑三俊

按《明外史郑三俊传》：“三俊，字用章，池州建德人。万历
二十六年进士。授元氏知县，累擢户部右侍郎。杨涟
劾魏忠贤，三俊亦上疏极论。忠贤尽逐涟等，三俊遂
疾去。忠贤党张讷劾三俊合污同流，褫职闲住。崇祯
元年，起南京户部尚书。居七年，部事大饬，就移吏部，
考绩入都，留为刑部尚书。会吏部尚书李日宣得罪”，
即命三俊代之。三俊为人端严清亮，正色立朝，惟引
吴昌时为属，颇为世诟。乞休归，家居十馀年卒。